ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1484/98 υποβολή: Andrea Manzella (PSE) προς την Επιτροπή (7 Μαΐου 1998)

Θέμα: Η καταδίκη του στραγηγού Luis Oviedo

Σε σχέση με την παρούσα κατάσταση στην Παραγουάη, μπορεί η Επιτροπή να μας πει ποιές κρίσεις έχουν εκφραστεί και τί ψυχολογική πίεση έχει ασκηθεί όσον αφορά την τρέχουσα εκλογική διαδικασία; Εκφράζονται έντονες αμφιβολίες ως προς την ομαλότητά της λόγω της σύλληψης και καταδίκης, υπό συνθήκες περίεργες και χωρίς τις δέουσες εγγυήσεις, του στρατηγού Luis Oviedo, του υποψηφίου που έλαβε τις περισσότερες ψήφους κατά τις προκαταρκτικές εκλογές που η αρμόδια δικαστική αρχή αναγνώρισε νόμιμες, και του οποίου όλες οι δημοσκοπήσεις φέρουν ως δημοφιλέστερο υποψήφιο.

Μπορεί, συγκεκριμένα, η Επιτροπή, βάσει των επισήμων εγγράφων της κυβέρνησης της Παραγουάης, να μας πει για τί ακριβώς κατηγορείται ο στραγηγός Oviedo, κατά πόσον είναι βάσιμες οι εναντίον του κατηγορίες καθώς και εάν η καταδίκη που του επιβλήθηκε είναι ανάλογη του παραπτώματός του;

Απάντηση του κ. Marin εξ ονόματος της Επιτροπής (25 Μαΐου 1998)

Η Κοινότητα προσδιόρισε τη θέση της όσον αφορά την εκλογική διαδικασία στην Παραγουάη στη δήλωση του Ευρωπαϊκού Συμβουλίου της 19ης Νοεμβρίου 1997, την οποία η Επιτροπή προσυπέγραψε.

Η δικαστική διαδικασία κατά του κ. Lino Oviedo λόγω της αποτυχημένης απόπειρας πραξικοπήματος, τον Απρίλιο του 1996, έλαβε αρχικά χώρα ενώπιον της στρατιωτικής δικαιοσύνης και στην συνέχεια ενώπιον του Ανώτατου Δικαστηρίου της Παραγουάης, όπως είχε ζητηθεί από την υπεράσπιση. Το Ανώτατο Δικαστήριο επιβεβαίωσε την απόφαση του στρατιωτικού δικαστηρίου, βάσει της οποίας ο κ. Oviedo είχε καταδικαστεί σε δεκαετή φυλάκιση και σε απόταξη, καταδίκη που τον στερεί από τα πολιτικά του δικαιώματα.

Η ερμηνεία και η εφαρμογή του δημοκρατικού συντάγματος της Παραγουάης και των κειμένων εφαρμογής του εμπίπτουν στην αποκλειστική αρμοδιότητα των δικαστών και των δικαστηρίων της Παραγουάης ως μόνων εγγυητών της τήρησης της νομιμότητας 7 κατά συνέπεια, η απόφαση δεν εμπίπτει στις αρμοδιότητες της Επιτροπής.
ΓΡΑΠΤΗ ΕΡΩΤΗΣΗ E-1271/98 υποβολή: Freddy Blak (PSE) προς την Επιτροπή (29 Απριλίου 1998)

Θέμα: Ισότητα αμοιβών στη Δανία

Ο στόχος της ίσης αμοιβής μεταξύ ανδρών και γυναικών στη Δανία κάθε άλλο παρά έχει επιτευχθεί.

Σύμφωνα με τα στοιχεία των δανέζικων στατιστικών για το 1995, οι Δανέζες ηλικίας 30-34 ετών λαμβάνουν κατά μέσο όρο 170.500 δανικές κορόνες το χρόνο, ενώ οι άνδρες της ίδιας ηλικιακής ομάδας λαμβάνουν 231.000 δανικές κορόνες το χρόνο. Στην ηλικιακή ομάδα 35-39 ετών, οι αντίστοιχοι αριθμοί είναι 179.899 δανικές κορόνες για τις γυναίκες και 253.400 δανικές κορόνες για τους άνδρες.

Η Επιτροπή αναφέρθηκε τις προάλλες στον κώδικα συμπεριφοράς του 1996 ως πρωτοβουλία της ΕΕ για τη δημιουργία καλύτερων συνθηκών στο ζήτημα της ίσης αμοιβής. Ένας κώδικας αποτελεί μια αξιέπαινη πρωτοβουλία, η οποία όμως δεν πρέπει να παραμείνει μεμονωμένη.

Δεν θεωρεί η Επιτροπή ότι θα πρέπει να αναπτυχθεί μια περισσότερο πρωτοποριακή και δυναμική πολιτική από την ΕΕ και να χρησιμοποιηθούν ενεργότερα μέσα;

Απάντηση του κ. Flynn εκ μέρους της Επιτροπής (10 Ιουνίου 1998)

Η αρχή της ίσης αμοιβής εργαζόμενων ανδρών και γυναικών για την ίδια εργασία κατοχυρώνεται στο κοινοτικό δίκαιο από τη συνθήκη της Ρώμης (άρθρο 119 της συνθήκης ΕΚ). Η αρχή αυτή αποτέλεσε επίσης αντικείμενο ειδικής οδηγίας, της οδηγίας 75/117 της 10 Φεβρουαρίου 1975 σχετικά με την προσέγγιση των νομοθεσιών των κρατών μελών για την εφαρμογή της ίσης αμοιβής εργαζόμενων ανδρών και γυναικών ((ΕΕ L 45 της 19.2.1975 )), η οποία μεταφέρθηκε σε όλα τα κράτη μέλη, περιλαμβανομένης της Δανίας.

Αυτές οι διάφορες διατάξεις αποτέλεσαν αφορμή για πολυάριθμες αποφάσεις του Δικαστηρίου, το οποίο ερμήνευσε κυρίως την έννοια της «αμοιβής» κατά τρόπο πολύ ευρύ. Παρά τις διατάξεις αυτές και την εν λόγω νομολογία, η πράξη έδειξε ότι οι διαφορές της αμοιβής των γυναικών και των ανδρών εξακολουθούν να είναι σημαντικές. Σκοπός του κώδικα συμπεριφοράς του 1996, τον οποίο αναφέρει ο κύριος Βουλευτής στην ερώτησή του, είναι να αποτελεί εργαλείο ικανό να προωθήσει στην πράξη την αρχή της ίσης αμοιβής.

Η Επιτροπή υπενθυμίζει επίσης ότι το Δικαστήριο αναγνώρισε εδώ και μεγάλο χρονικό διάστημα ότι το άρθρο 119 της συνθήκης έχει άμεσο αποτέλεσμα, επιτρέποντας κατά τον τρόπο αυτό σε όλες τις εργαζόμενες που θεωρούν ότι είναι θύματα διακρίσεων να επικαλούνται αυτό το άρθρο ενώπιον οποιουδήποτε αρμόδιου εθνικού δικαστηρίου.

Κατά συνέπεια, επειδή τα σημερινά προβλήματα δημιουργούνται στην πράξη, και λαμβάνοντας υπόψη όλες τις νομικές εγγυήσεις που προσφέρει ήδη το κοινοτικό δίκαιο, η Επιτροπή δεν σκοπεύει προς το παρόν να αναλάβει άλλες νομοθετικές πρωτοβουλίες σχετικά με την αρχή της ίσης αμοιβής.
ΓΡΑΠΤΗ ΕΡΩΤΗΣΗ E-0653/98 υποβολή: Gerardo Fernαndez-Albor (PPE) προς την Επιτροπή (10 Μαρτίου 1998)

Θέμα: Αναθεώρηση των ποσοστώσεων γάλακτος που έχουν ορισθεί για τη Γαλικία

Τα πρόσφατα επεισόδια διασάλευσης της δημόσιας τάξης που συνέβησαν στην ισπανική περιφέρεια της Γαλικίας απέδειξαν για άλλη μια φορά το χρόνιο πρόβλημα του κτηνοτροφικού τομέα της Γαλικίας για τον οποίο έχει καθορισθεί ποσόστωση παραγωγής 1.670.000 τόνων γάλακτος έναντι της πραγματικής παραγωγής η οποία υπερβαίνει τα 2 εκατομμύρια τόνους.

Για την «εξομάλυνση» της υπέρβασης αυτής των ποσοστώσεων θα πρέπει το επιπλέον γάλα να αγορασθεί εκτός Γαλικίας ή να καταβληθεί ετήσιο πρόστιμο 1.800 εκατομμυρίων πεσετών. Από τους 29.000 ισπανούς κτηνοτρόφους οι οποίοι πρέπει να καταβάλουν το κοινοτικό πρόστιμο, λόγω υπέρβασης των ποσοστώσεων παραγωγής, 22.000 διαμένουν στη Γαλικία, την αυτόνομη κοινότητα με το χαμηλότερο μέσο όρο παραγωγής, ήτοι λιγότερο από 34.000 κιλά ανά κτηνοτροφική μονάδα.

Τί μέτρα μπορεί να λάβει η Επιτροπή για την επίλυση του ενδημικού αυτού προβλήματος,το οποίο υπάρχει ο κίνδυνος να δημιουργήσει μακροχρόνια αναταραχή στον τομέα παραγωγής γάλακτος της Γαλικίας και το οποίο έχει δημιουργήσει μεγάλη αναταραχή και δυσαρέσκεια, διότι δεν βρίσκεται ικανοποιητική λύση;

Απάντηση του κ. Fischler εξ ονόματος της Επιτροπής (6 Απριλίου 1998)

Πρέπει να υπενθυμιστεί στο Αξιότιμο Μέλος του Κοινοβουλίου ότι η εγγυημένη συνολική ποσότητα που αποκαλείται γαλακτοκομική ποσόστωση και η οποία έχει χορηγηθεί στην Ισπανία καθορίστηκε, όπως για όλα τα άλλα κράτη μέλη σε ιστορική βάση. Οι παραγωγοί της Γαλικίας έλαβαν κατά συνέπεια και αυτοί την ατομική τους ποσότητα αναφοράς επί της εν λόγω ιστορικής βάσης. Επιπλέον, και αντίθετα προς τα περισσότερα άλλα κράτη μέλη, η Ισπανία έτυχε από την περίοδο 1994/1995 μίας αύξησης κατά 592.000 τόνους της ποσόστωσής της. Ένα σημαντικό μέρος της αύξησης αυτής ήρθε να προστεθεί στις ατομικές ποσότητες αναφοράς των παραγωγών της Γαλικίας.

Επιπλέον, αξίζει να υπενθυμιστεί ότι τα κράτη μέλη διαθέτουν ένα σημαντικό περιθώριο ελιγμών στο εσωτερικό της συνολικής ποσότητας, την οποία διαθέτουν για να ανακατανείμουν τις ποσότητες αναφοράς και για να κατανείμουν καλύτερα, σε συνάρτηση με τις ανάγκες τις οποίες διαπιστώνουν βάσει αντικειμενικών κριτηρίων, τις διαθέσιμες ποσότητες μεταξύ των διαφόρων περιφερειών.

Ωστόσο, στο πλαίσιο των προτάσεων του προγράμματος δράσης 2000, που εγκρίθηκαν στις 18 Μαρτίου 1998 ((Έγγρ. COM(1998) 158A )), η Επιτροπή προτείνει αύξηση κατά 2% της εγγυημένης συνολικής ποσότητας της Κοινότητας, εκ των οποίων 1% θα διατεθεί υπέρ των νέων γεωργών και 1% υπέρ των παραγωγών σε ορεινές περιοχές. Δεν υπάρχει κατά συνέπεια καμία αμφιβολία ότι οι παραγωγοί της Γαλικίας θα τύχουν όλως ιδιαιτέρως των νέων αυτών χορηγήσεων.
ΓΡΑΠΤΗ ΕΡΩΤΗΣΗ E-0679/98 υποβολή: Antoni Gutiιrrez Dνaz (GUE/NGL) προς την Επιτροπή (10 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο η Επιτροπή πρόσθεσε στην ισπανική έκδοση της προκήρυξης του γενικού διαγωνισμού (COM/A/1047 (ΕΕ C 145 Α, της 13.5.1997) την απαίτηση για κατοχή «πανεπιστημιακού» τίτλου σπουδών και δεν έπραξε το ίδιο και στη γερμανική έκδοση της ίδιας προκήρυξης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ P-1232/98 υποβολή: Anna Terrσn i Cusν (PSE) προς την Επιτροπή (9 Απριλίου 1998)

Θέμα: Χρησιμοποίηση των πιστώσεων του 1996 και 1997 στην Καταλωνία

Πόσες πιστώσεις υποχρεώσεων και πόσες πληρωμών χρησιμοποιήθηκαν κατά τα οικονομικά έτη 1996 και 1997 στην Καταλωνία από τα Διαρθρωτικά Ταμεία, το Ταμείο Συνοχής και τις κοινοτικές πρωτοβουλίες;

Απάντηση της κας Wulf-Mathies εξ ονόματος της Επιτροπής (30 Απριλίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0641/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο γίνονται δεκτές οι αιτήσεις υποψηφιότητας των κατόχων των βρετανικών πτυχίων «Bachelor of Arts, Bachelor of Sience και Bachelor of Engineering», όπου οι σπουδές και για τα τρία αυτά πτυχία είναι τριετούς φοιτήσεως, και δεν γίνονται δεκτές οι αιτήσεις υποψηφιότητας των κατόχων του ισπανικού πτυχίου του τεχνολόγου μηχανικού;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0635/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Αληθεύει ότι η Επιτροπή κάνει ή έχει κάνει δεκτές τις αιτήσεις υποψηφιότητας κατόχων του Fachhochschuldiplom σε γενικούς διαγωνισμούς για την πλήρωση θέσεων A/LA στα κοινοτικά θεσμικά όργανα;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0654/98 υποβολή: Esko Seppδnen (GUE/NGL) προς την Επιτροπή (10 Μαρτίου 1998)

Θέμα: Περιορισμοί στη Φινλανδία και τη Σουηδία όσον αφορά τη χρήση αντιβιοτικών στα ζώα

Στις διαπραγματεύσεις που προηγήθηκαν της ένταξης της Φινλανδίας και της Σουηδίας στην ΕΕ, στις εν λόγω χώρες αναγνωρίσθηκε το δικαίωμα να εφαρμόζουν αυστηρότερες διατάξεις σε σύγκριση με αυτές που εφήρμοζαν τότε τα παλαιότερα κράτη μέλη εν σχέσει με τη χρήση αντιβιοτικών στα ζώα λόγω του ότι τα βακτηρίδια καθίστανται γενικά ανθεκτικότερα σε πολλά από τα απαραίτητα για τον άνθρωπο αντιβιοτικά ένεκα της λανθασμένης χρήσης των αντιβιοτικών αυτών. Προτίθεται η Επιτροπή να συγκατατεθεί στην εφαρμογή των ειδικών αυτών διατάξεων στην Φινλανδία και τη Σουηδία ή να εφαρμόσει παρόμοιες διατάξεις εν σχέσει με τον περιορισμό της χρήσης αντιβιοτικών και σε άλλα κράτη μέλη, γεγονός το οποίο θα ήταν απόλυτα δικαιολογημένο;

Απάντηση του κ. Fischler εξ ονόματος της Επιτροπής (22 Απριλίου 1998)

Οι διατάξεις που προβλέπονται από την πράξη προσχώρησης δεν επιτρέπουν στην Επιτροπή να παρατείνει την ισχύ του ειδικού καθεστώτος, του οποίου απολαύουν προς το παρόν η Φινλανδία και η Σουηδία για τη χρησιμοποίηση των αντιβιοτικών στο έδαφος τους.

Η Επιτροπή δεσμεύεται από την πράξη προσχώρησης να αποφασίσει σχετικά με το βάσιμο των επιχειρημάτων που προέβαλαν αντιστοίχως η Φινλανδία και η Σουηδία για να δικαιολογήσουν τη μερική ή πλήρη απαγόρευση των αντιβιοτικών που εγκρίνονται ως πρόσθετα στη διατροφή των ζώων από την οδηγία 70/524/ΕΟΚ του Συμβουλίου της 23ης Νοεμβρίου 1970, περί των προσθέτων στη διατροφή των ζώων ((EE L 270, 14.12.1970 )).

Αν οι κίνδυνοι που επικαλούνται η Φινλανδία και η Σουηδία έχουν αποδειχθεί επιστημονικά, η Επιτροπή θα πρέπει να απαγορεύσει, σε ολόκληρη την Κοινότητα τη χρήση των σχετικών αντιβιοτικών. Σε αντίθετη περίπτωση, η Επιτροπή θα πρέπει να καλέσει τα δύο αυτά κράτη μέλη να αναστείλουν τις παρούσες απαγορεύσεις.

Εν πάση περιπτώσει η Επιτροπή έχει την πρόθεση να ζητήσει τη γνώμη της αρμόδιας Επιστημονικής Επιτροπής.
ΓΡΑΠΤΗ ΕΡΩΤΗΣΗ E-0763/98 υποβολή: Αλέξανδρος Αλαβάνος (GUE/NGL) προς την Επιτροπή (18 Μαρτίου 1998)

Θέμα: Κατάργηση των καταστημάτων αφορολόγητων ειδών

Το 1999 θα καταργηθούν από τις χώρες της ΕΕ τα καταστήματα αφορολόγητων ειδκών, που, σύμφωνα με την Transport Union Federetion, θα έχει σαν κύρια συνέπεια την απώλεια 140 000 θέσεων εργασία ενώ θα επηρεαστεί ο κύκλος εργασιών σε πολλές μικρές επιχειρήσεις και η ζήτηση στον τομέα εσωτερικού τουρισμού. Ερωτάται η Επιτροπή:

1. εάν έχει κάνει ποσοτική μελέτη των επιπτώσεων από την κατάργηση των καταστημάτων αφορολόγητων ειδών και

2. πώς προτίθεται να αντιμετωπίσει αυτή τη μεγάλη απώλεια θέσεων εργασίας;

Απάντηση του κ. Monti εξ ονόματος της Επιτροπής (5 Μαΐου 1998)

Για το θέμα της μελέτης των συνεπειών, η επιτροπή συνιστά στο αξιότιμο μέλος του Κοινοβουλίου να αναφερθεί σε προηγούμενες απαντήσεις που δόθηκαν τόσο σε γραπτές όσο και σε προφορικές απαντήσεις, με πιο πρόσφατη την απάντηση που δόθηκε στη γραπτή ερώτηση Ε-272/98 της κας D.Darras ((ΕΕ C 304 της 2.10.1998, σελ. 67. )).

H Επιτροπή δεν προτίθεται να εξετάσει την παράταση των ενδοκοινοτικών πωλήσεων αφορολογήτων ειδών δεδομένου ότι το καθεστώς αυτό δημιουργεί συγκαλυμμένες και αρνητικές έμμεσες επιπτώσεις σε άλλα μεταφορικά μέσα που δεν μπορούν να προσφέρουν πωλήσεις αφορολόγητων ειδών και για τους λιανοπωλητές των οποίων οι πωλήσεις φορολογούνται. Επιθυμεί ωστόσο να εξετάσει ποια διαφανή, συγκεκριμένα μέσα θα μπορούσαν να δημιουργηθούν ώστε να αντιμετωπιστούν ορισμένες συγκεκριμένες, αρνητικές επιπτώσεις σε θέματα απασχόλησης, εφόσον προκύψουν.
ΓΡΑΠΤΗ ΕΡΩΤΗΣΗ E-1136/98 υποβολή: Josι Apolinαrio (PSE) προς την Επιτροπή (24 Απριλίου 1998)

Θέμα: ΕΓΤΠΕ - Τμήμα εγγυήσεων /Αζόρες

Λαμβάνοντας υπόψη την ιδιαιτερότητα της περιφέρειας των Αζορών (Πορτογαλία), περιφέρειας ιδιαίτερα απομακρυσμένης και με ειδικό καθεστώς που θεσμοθετείται στη Συνθήκη για την Ευρωπαϊκή Ένωση, ζητώ από την Επιτροπή να αναφέρει ποια κοινοτική ενίσχυση έλαβε η περιφέρεια αυτή μέσω του ΕΓΤΠΕ - Τμήμα εγγυήσεων κατά την οικονομική περίοδο 1994 - 1999 και ποια είναι η πρόβλεψη της Επιτροπής σχετικά με τις ενισχύσεις που πρόκειται να εγκριθούν στο πλαίσιο της οικονομικής περιόδου 2000-2006.

Απάντηση του κ. Fischler εξ ονόματος της Επιτροπής (8 Μαΐου 1998)

Γενικά η Επιτροπή δεν διαθέτει εθνικά νούμερα που κατανέμονται ανά περιοχή.

Όσον αφορά τις δαπάνες που πραγματοποιήθηκαν πραγματικά κατά την περίοδο 1994-1999, η Πορτογαλία δεν αποτελεί εξαίρεση. Πράγματι, όλες οι δαπάνες καταγράφονται σε επίπεδο του Instituto national de intervenηγo e garantia agricola (INGA), που είναι ο μόνος εγκεκριμένος οργανισμός πληρωμής. Υπό τους όρους αυτούς, η Επιτροπή δεν μπορεί να παράσχει στο αξιότιμο μέλος του Κοινοβουλίου τις πληροφορίες που ζήτησε μόνο για την περιοχή των Αζόρων.

Όσον αφορά το μέλλον η Επιτροπή μπορεί να διαθέτει μόνο τις προβλέψεις των αναγκών πιστώσεων που προτείνονται για τις Αζόρες το 1999 στο πλαίσιο του Poseima - αγροτική πτυχή, που θέτει αυτές στο επίπεδο των 20,65 εκατ. ECU και οι οποίες κατανέμονται ως εξής: 7,1 εκατ. ECU για ενισχύσεις στην προμήθεια και 13,55 εκατ. ECU για τις άλλες ενισχύσεις.
ΓΡΑΠΤΗ ΕΡΩΤΗΣΗ E-0847/98 υποβολή: Nikitas Kaklamanis (UPE) προς την Επιτροπή (26 Μαρτίου 1998)

Θέμα: Αναγνώριση της μιμικής γλώσσας των κωφαλάλων στην Ε.Ε.

Σχεδόν δέκα χρόνια έχουν περάσει από τότε που το Ευρωπαϊκό Κοινοβούλιο ενέκρινε στις 17.6.1988 ψήφισμα ((EE C 187 της 18.07.1988, σελ. 236 )) με το οποίο ζητούσε την επίσημη αναγνώριση των εθνικών μιμικών γλωσσών των κωφαλάλων στα κράτη μέλη της Ε.Ε. Κάτι τέτοιο κρίνεται άκρως απαραίτητο για τη διασφάλιση των εκπαιδευτικών δυνατοτήτων των κωφών ατόμων, αλλά και για την εμπέδωση του αισθήματος του μη αποκλεισμού τους από το δημόσιο βίο των χωρών μελών στις οποίες κατοικούν.

Θα παρακαλούσα την Ευρωπαϊκή Επιτροπή να με ενημερώσει σε ποιά κράτη μέλη της Ε.Ε. έχει αναγνωρισθεί επίσημα η μιμική γλώσσα των κωφαλάλων, και πώς σκοπεύει να παρέμβει ώστε να ενισχυθεί το τόσο απαραίτητο για αυτά τα άτομα εργαλείο επικοινωνίας τους.

Απάντηση του κ. Flynn εξ ονόματος της Επιτροπής (20 Απριλίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-137/98 της κας Graenitz ((ΕΕ C 304 της 2.10.1998, σελ. 37. )).
ΓΡΑΠΤΗ ΕΡΩΤΗΣΗ E-0556/98 υποβολή: Alexandros Alavanos (GUE/NGL) προς την Επιτροπή (4 Μαρτίου 1998)

Θέμα: Περιφερειακό Επιχειρησιακό Πρόγραμμα Αττικής-Υποπρόγραμμα 2 Μέτρο 3 (Ελαιώνας)

Στο Περιφερειακό Επιχειρησιακό Πρόγραμμα Αττικής, στο μέτρο 3 του υποπρογράμματος 2 περιλαμβάνονται δράσεις για τη διαμόρφωση και αναβάθμιση της περιοχής Ελαιώνα, οι οποίες χαρακτηρίζονται «βαρύνουσας σημασίας από στρατηγική άποψη» για την Αθήνα. Σύμφωνα με το χρονοδιάγραμμα θα έπρεπε να είχαν απορροφηθεί, ως δημόσια δαπάνη, 13208 εκατομμύρια Ecu μέχρι το 1997.

1. Ποια είναι η πορεία του υποπρογράμματος και ποια έργα έχουν ολοκληρωθεί;

2. Εάν υπάρχουν καθυστερήσεις, πού εντοπίζονται και ποιες είναι οι κυριότερες αιτίες τους;

3. Υπήρξαν καθυστερήσεις κατά τη διάρκεια αναθεώρησης του ΚΠΣ; Σε τι ποσοστό επί του προϋπολογισμού;

4. Τι απορροφήσεις υπάρχουν μέχρι 31.12.1997;

5. Έχει εγκριθεί το σχέδιο νόμου για τη ρύθμιση των λεπτομερειών δημιουργίας βιομηχανικής ζώνης, γεγονός που θα επιτρέψει τη μεταφορά των βιομηχανιών του Ελαιώνα σε άλλες περιοχές;

Απάντηση της κας Wulf-Mathies εξ ονόματος της Επιτροπής (27 Απριλίου 1998)

Σύμφωνα με τους χρηματοδοτικούς πίνακες όπως τροποποιήθηκαν στις 21 Οκτωβρίου 1997, η δημόσια δαπάνη του μέτρου 2.3 του επιχειρησιακού προγράμματος «Αττική» (Ελαιώνας) το οποίο έχει προγραμματιστεί έως το 1997 ανέρχεται σε 1,1 εκατ. ECU.

Η μελέτη για την ρύθμιση της περιφέρειας Ελαιώνας βρίσκεται σε στάδιο εκτέλεσης. Καμιά εργασία δεν μπορεί να αρχίσει στην περιφέρεια αυτή πριν το τέλος της εν λόγω μελέτης.

Κατά την τελευταία σύνοδο της επιτροπής παρακολούθησης του κοινοτικού πλαισίου στήριξης (ΚΠΣ), η οποία συνήλθε στις 31 Οκτωβρίου 1997, δεν υφίστανται τροποποιήσεις σχετικές με τα περιφερειακά προγράμματα.

Το ποσό των χρησιμοποιηθεισών πιστώσεων ανερχόταν στο τέλος του 1997, σε 0,4 εκατ. ECU.

Ο νόμος 2545/97 ο οποίος αναφέρεται στις βιομηχανικές περιοχές ψηφίστηκε στις 15 Δεκεμβρίου 1997 από το Ελληνικό Κοινοβούλιο.